በኢትዮጵያ በኮሮና ቫይረስ የተያዙ ሰዎች ቁጥር 11 መድረሱ ተረጋገጠ፡፡
ባሕር ዳር፡ መጋቢት 13/2012 ዓ.ም (አብመድ) የኢትዮጵያ የማኅበረሰብ ጤና ኢንስቲትዩት እንዳስታወቀው እስከ ትናንት በሀገሪቱ ያሉ የኮሮና ቫይረስ ተጠቂዎች ቁጥር 9 ብቻ ነበር፡፡ አዲስ ከተገኙት ሁለት የኮሮና ቫይረስ ተጠቂዎች አንደኛው የ28 ዓመት ኢትዮጵያዊ ነው፤ ወደ ቤልጀምና ኔዘርላንድ ተጉዞ የነበረና መጋቢት 05/2012ዓ.ም ወደ ኢትዮጵያ የገባ ነው፡፡ ግለሰቡ ወደ ኢትዮጵያ ከገባ ጀምሮ ራሱን ለይቶ የቆየ መሆኑና ምልክቶቹ ሲታዩበት ምርመራ ተደርጎለት በቫይረሱ መጠቃቱ እንደተረጋገጠ ታውቋል፡፡ሁለተኛውም የቫይረሱ ተጠቂ የ34 ዓመት ኢትዮጵያዊ እንደሆነ ተነግሯል፡፡ ግለሰቡ ከዱባይ መጋቢት 10 ቀን ወደ ኢትዮጵያ መግባቱም ነው የተነገረው፡፡ ግለሰቡ በቦሌ ዓማቀፍ አውሮፕአዲስ ቫይረሱ የተገኘባቸው ሁለቱና ቀደም ብሎ የተረጋገጡት ስምንቱ ታማሚዎች በመልካም ሁኔታ እንዳሉ ያስታወቀው የኢትዮጵያ ኅብረተሰብ ጤና ኢንስቲትዩት የ85 ዓመቷ አዛውንት የጤንነት ሁኔታ ግን ከባድ በመሆኑ በከፍተኛ የሕክምና ክትትል ላይ እንደሚገኙ አመልክቷል፡፡ከመጋቢት 14 ቀን 2012ዓ.ም ጀምሮ ከውጭ ሀገር የሚመጣ ማንኛውም ሰው ራሱን ለይቶ ለ14 ቀናት እንዲቆይ የኢትዮጵያ መንግሥት ወስኗል፡፡ መንገደኞቹ በራሳቸው ወጭ በስካይላይት ሆቴልና በግዮን ሆቴል የሚቆዩ ሲሆን ዲፕሎማቶች ደግሞ በየኤምባሲዎቻቸው በሚዘጋጁላቸው ለይቶ ማቆያዎች ለ14 ቀናት እንዲቆዩ ይደረጋል፡፡